Bamž: Ćěkancy su nam dar
Rom. Bamž Franciskus je ludźi po wšěm swěće namołwjał, so z dóńtom ćěkancow njewotnamakać, ale jich jako wobohaćenje wobhladować. „Přečasto maja was ludźo za přidatnu ćežu. Nawopak! Wy sće nam dar“ rjekny bamž dźensa w Romje składnostnje 35lětneho wobstaća jezuitskeho doma ćěkancow.
Nowy abiturny předmjet
Schwerin. Mecklenburgsko-předpomorski minister za kubłanje, Mathias Brodkorb (SPD) chce, zo stanje so nižoněmčina z předmjetom za maturu. Wot 7. lětnika móhli sej šulerjo nižoněmčinu jako druhu cuzu rěč přiswojić a na wu-zwolenych gymnazijach hač do matury wuknyć. Za to chce Brodkorb wotpowědne wučbnicy wuwiwać dać.
Pišćele za Praski hród
Praha. Pišćele w katedrali swjateho Víta na Praskim hrodźe njejsu kmane, cyły rum łódźe ze zynkom wupjelnić. Wotpomhać měł natwar noweho mócnišeho instrumenta z 10 000 pišćelowymi pišćałkami. Trěbnych 2,6 mio. eurow chcyło Praske arcybiskopstwo tež z pomocu zběrki zhromadźić. Idealnje móhli nowe pišćele k 100. róčnicy załoženja Čěskosłowakskeje w lěće 2018 hotowe być.
Sezonu z wuspěchom zakónčili
hrv_Latn szl_Latn szl_Latn pol_Latn hrv_Latn szl_Latn ces_Latn